gu en en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
બજેટમાં બુરે દિનની આશંકા દૂર થતાં શૅરબજારમાં વસંતોત્સવ જામ્યો
You need an iframes capable browser to view this content.
લગભગ બે કલાકની બજેટ-સ્પીચ સુધી સાવ સુસ્ત રહેલું શૅરબજાર નાણાપ્રધાન બેસી ગયા કે તરત જોરમાં આવ્યું
શૅરબજારનું ચલકચલાણું - અનિલ પટેલ
કેટલાક ચોક્કસ અર્થમાં ખરેખર ઐતિહાસિક બજેટને શૅરબજારે સારા એવા મોટા ઉછાળા સાથે વધાવી લીધું છે. સેન્સેક્સ ગઈ કાલે ૪૮૬ પૉઇન્ટની તેજીમાં ર૮,૧૪ર નજીક તો નિફ્ટી ૧પપ પૉઇન્ટના જમ્પમાં ૮૭૧૬ બંધ આવ્યા છે. વસંત પંચમીની આ તેજીથી માર્કેટ કૅપની રીતે રોકાણકારોની સંપત્તિમાં લગભગ ૧.૭૧ લાખ કરોડ રૂપિયાનો વધારો થયો છે. સમય અને સ્વરૂપની રીતે વર્ષ ર૦૧૭-’૧૮નું બજેટ એક માઇલ સ્ટોન બની રાબેતા મુજબનું જનરલ બજેટ ફેબ્રુઆરીની આખરના બદલે આરંભે રજૂ થયું છે. રેલવે બજેટનું અલગ અસ્તિત્વ મિટાવી દેવાયું છે અને સાથોસાથ ખર્ચ વચ્ચેની ભેદરેખાને પણ ભૂંસી નાખવામાં આવી છે. આપણે આના ગુણદોષની ચર્ચા અહીં કરવી નથી. એક સૌથી મહત્વની વાત ગઈ કાલની બજારની ચાલ કહી શકાય. ગઈ કાલે બજાર ખૂલ્યા પછીથી લઈને બજેટ પ્રવચન પૂÊરું થયું ત્યાં સુધી સાવ ફ્લૅટ હતું. નાણાપ્રધાનની લગભગ બે કલાક લાંબી બજેટ-સ્પીચ દરમ્યાન માર્કેટમાં વૉલેટિલિટી કે વધઘટનો સદંતર અભાવ જોવાયો હતો અને જેટલી જેવા શાંત થયા કે તરત માર્કેટ ગરમ થઈ ગયું. સેન્સેક્સ ઇન્ટ્રા-ડે બૉટમથી પ૬૯ પૉઇન્ટ અને નિફ્ટી ૧૮પ પૉઇન્ટ સુધી ઊંચે જઈ આવ્યા. મને યાદ છે ત્યાં સુધી બજેટના દિવસે આવી ચાલ ભાગ્યે જ જોવાઈ હશે. અફૉર્ડેબલ હાઉસિંગને ઉદ્યોગનો દરજ્જો, રિયલ્ટી શૅરમાં પસ્તી : આઇટી અને ફાર્મા-શૅર બજેટની તેજીથી વેગળા રહ્યા : દેખીતી મોટી જોગવાઈનો અભાવ છતાં બૅન્ક-શૅરમાં લાવ-લાવ.
નાણાપ્રધાન જેટલીના બજેટમાં બહું બૉલ્ડ કે ઇમેજિનેટિવ જેવું કશું નથી, પરંતુ ઘણી વાર બને છે એમ જેની આશંકા કે દહેશત હોય એવું ન થાય ત્યારે પણ માણસ ગેલમાં આવી જાય છે! કૅપિટલ ગેઇન ટૅક્સ, સર્વિસ ટૅક્સના દરમાં વધારો, નવા બોજની વ્યાપક આશંકા હતી, પણ નાણાપ્રધાને એમાંનું એક પણ પગલું લીધું નથી. વધુમાં માગવૃદ્ધિને સતેજ કરવા સરકારી ખર્ચ વધારવાનાં પગલાં લીધાં છે. વિદેશી રોકાણકારો અર્થાત્ એફઆઇઆઇની જેની સામે સખત નારાજગી હતી એ ઇન્ડાયરેક્ટ ટ્રાન્સફર ટૅક્સની જોગવાઈ લગભગ રદ કરાઈ છે. વર્ષે પાંચ લાખ રૂપિયા સુધીની આવક હવે બહુધા ટૅક્સ-ફ્રી બને છે. કસ્ટમ્સ-એક્સાઇઝના દરમાં બહુ ચેડાં કરાયાં નથી. કૉર્પોરેટ ટૅક્સમાં સિલેક્ટિવ ઘટાડો કરાયો છે. આવતે વર્ષે બાકી રહી ગય્ોલાને પણ રાહત અપાશે એવી આશા જગાવી છે. આ બધાના સરવાળે શૅરબજાર ગઈ કાલે હરખાયું છે. આ હરખનો મોટો આધાર હવે ફાઇનૅન્સ બિલ ઉપર છે. એમાં કેવી-કેવી ફાઇન-પ્રિન્ટ છે એ સમજાય ત્યાર પછી રિયલ ઇફેક્ટ શરૂ થશે અને બજાર પછી વૈશ્વિક પરિબળોની ગતિવિધિ પ્રમાણે ચાલશે. ફાઇન-પ્રિન્ટમાં કશું નેગેટિવ નહીં હોય તો નિફ્ટી શૉર્ટ ટર્મમાં ૯૦૦૦ ભણી ગતિમાન થશે. બાય ધ વે, ગઈ કાલે માર્કેટ-બ્રેડ્થ ઘણી પોઝિટિવ હતી. સારા બજારમાં પણ આઇટી ઇન્ડેક્સ સવા ટકો, ટેક્નૉલૉજી ઇન્ડેક્સ એક ટકાની નજીક તથા હેલ્થકૅર બેન્ચમાર્ક સાધારણ નરમ રહ્યા હતા જે ટ્રમ્પનું ટેન્શન કહી શકાય! હાઉસિંગ ઉપર બજેટમાં ખાસ મહેરબાનીના પગલે રિયલ્ટી ઇન્ડેક્સ ૪.૮ ટકાની તેજીમાં હતો. રૂરલ ફોક્સથી ઑટો, કન્ઝ્યુમર ડ્યુરેબલ્સ, એફએમસીજી, મેટલ સેક્ટરના શૅર લાઇમલાઇટમાં હતા.
મારુતિની ગાડી ફિફ્થ ગિયરમાં દોડી
મારુતિ સુઝુકી દ્વારા જાન્યુઆરી મહિનામાં ૨૭ ટકાના વધારામાં કુલ ૧.૪૪ લાખ નંગ વાહનો વેચાયાં છે. સ્થાનિક વેચાણ ર૬ ટકા વધીને ૧.૦૬ લાખ નંગને વટાવી ગયું છે. મતલબ કે નોટબંધીની માઠી અસર મારુતિને નડી નથી! શૅર ગઈ કાલે ચાર ગણા કામકાજમાં ૬૧૯૪ રૂપિયાની ઑલટાઇમ હાઈ બનાવી અંતે ૪.૭ ટકાના ઉછાળે ૬૧૭૩ રૂપિયા બંધ હતો. બજારને મારુતિની તેજી ૪૦ પૉઇન્ટ ફળી હતી. ઑટો ઇન્ડેક્સ ૩.પ ટકા કે ૭પ૪ પૉઇન્ટ ઊંચકાયો હતો એના ૧૩માંથી ૧૩ શૅર વધ્યા હતા. મહિન્દ્ર ૪.૬ ટકા, તાતા મોટર્સ ૩.પ ટકા, હીરો મોટોકૉર્પ ર.૩ ટકા, બજાજ ઑટો નહીંવત્ વધેલા હતા. ગ્રામીણ વિકાસ પરનું બજેટ ફોક્સ કારગત નીવડે તો ઑટોમોબાઇલ ઉદ્યોગ લાભમાં રહેશે એવી ગણતરી કામે લાગી હતી. ટૂ-થ્રી વ્હીલર્સ સેગમેન્ટમાં ૧૧માંથી ૮ શૅર પ્લસ હતા. આઇશર મોટર્સ પાંચ ટકા, ટીવીએસ મોટર્સ ર.૩ ટકા, મહારાષ્ટ્ર સ્કૂટર્સ ૧.ર ટકા અપ હતા. ટાયર ઉદ્યોગના ર૧માંથી ૩ શૅર નરમ હતા. ટીવીએસ શ્રીચક્ર, એમઆરએફ, સિયેટ, અપોલો ટાયર્સ, બાલક્રિષ્ણ ઇન્ડસ્ટ્રીઝ પોણાબેથી સાડાત્રણ ટકા વધેલા હતા.
સેન્સેક્સના ૧.૮ ટકાના ઉછાળા સાથે બૅન્કેક્સ ર.૮ ટકા વધ્યો હતો. બૅન્ક નિફ્ટીમાં પ૦પ પૉઇન્ટ કે ર.૬ ટકાની તેજી હતી. બૅન્કિંગ ઉદ્યોગના કુલ ૪૨માંથી માત્ર ૪ શૅર નરમ હતા. બૅન્ક ઑફ મહારાષ્ટ્ર બે ટકાના ઘટાડે એમાં મોખરે હતો. આઇસીઆઇસીઆઇ બૅન્ક ૪.૪ ટકા, ઍક્સિસ બૅન્ક ર.ર ટકા, એચડીએફસી બૅન્ક ૧.૬ ટકા અને સ્ટેટ બૅન્ક ૪.૮ ટકા વધીને આવતાં સેન્સેક્સને ૧૮૦ પૉઇન્ટનો ફાયદો થયો હતો. યુનિયન બૅન્ક સવાપાંચ ટકાના ઉછાળે અત્રે ટૉપ ગેઇનર બન્યો હતો. આરબીએલ બૅન્ક, બૅન્ક ઑફ બરોડા, સ્ટેટ બૅન્ક ઑફ ત્રાવણકોર, ફેડરલ બૅન્ક, સ્ટેટ બૅન્ક ઑફ બિકાનેર-જ્યપુર, સ્ટેટ બૅન્ક ઑફ માયસોર, ડીસીબી બૅન્ક, આઇડીબીઆઇ બૅન્ક, ઓબીસી, બૅન્ક ઑફ ઇન્ડિયા, પીએનબી ઇન્ડ્સઇન્ડ બૅન્ક જેવા કાઉન્ટર ત્રણથી પોણાપાંચ ટકા અપ હતાં. કુલ ર૬ બૅન્ક-શૅર દોઢ ટકાથી લઈ સવાપાંચ ટકા સુધી વધીને બંધ હતા. પીએસયુ બૅન્ક નિફ્ટી તો ચારેક ટકાની તેજીમાં હતો.
રેલવે સંબંધી શૅરમાં નિરાશા
રેલવે બજેટનું જનરલ બજેટમાં મર્જર થયું હોઈ આ વખતે પ્રથમ વાર રેલવે બજેટ માટે અલગ બજેટ આવ્યું નથી. નાણાપ્રધાને રેલવે માટેની ફાળવણી માત્ર આઠેક ટકા જ વધારી છે. આનો રેલવે-સ્ટૉક્સમાં વત્તે-ઓછે અંશે વસવસો જોવાયો છે. ટિટાગઢ વૅગન્સ નીચામાં ૧૦૮ રૂપિયા થઈ અંતે ૩.પ ટકાના ઘટાડે ૧૧૧ રૂપિયા બંધ હતો. કાલિન્દી રેલ નિમાર્ણન અઢી ટકા ઘટીને ૧૧૧ રૂપિયા તો ટેક્સમાકો રેઇલ ર.૭ ટકા ઘટીને ૧૦૪ રૂપિયા બંધ હતા. અન્ય રેલવે-સ્ટૉક્સમાં કાનેર્ક્સ માઇક્રો નીચામાં ૩૮ રૂપિયા તોડી છેલ્લે પાંચ ટકા ઘટીને ૩૮ રૂપિયા હતો. કન્ટેનર કૉર્પોરેશન ઘટીને ૧૧૬૬ રૂપિયા થયા બાદ બાઉન્સ-બૅકમાં સાધારણ વધીને ૧૧૯૦ રૂપિયા હતો. હિન્દ રેક્ટિફાયર્સમાં રાઇટ ઇશ્યુનો નિર્ણય ર્બોડે લીધેલો છે. પરિણામ માટેની ર્બોડ-મીટિંગ હવે ૧૦ ફેબ્રુઆરીએ છે. આથી શૅર ૮૪ રૂપિયાની ઇન્ટ્રા-ડે બૉટમ બનાવી અંતે ર.૩ ટકા વધીને ૮૯ રૂપિયા બંધ રહ્યો છે. સ્ટોન ઇન્ડિયા પણ ૬૭ રૂપિયાની ઇન્ટ્રા-ડે બૉટમથી ઉપરમાં ૭પ રૂપિયા નજીક જઈ અંતે પ.૭ ટકાની મજબૂતીમાં ૭૩ રૂપિયા હતો.
ખાતર અને ઍગ્રોકેમ-શૅરમાં એકંદર ઝમક
બજેટમાં પ્રધાનપ્રધાન ફસલ બીમા યોજનાના કવરેજમાં વૃદ્ધિ, કૃષિ ધિરાણ માટે ૧૦ લાખ કરોડ રૂપિયાની વિક્રમી જોગવાઈ, સિંચાઈ માટે વધુ ફાળવણી જેવાં પગલાંની અસરમાં ગઈ કાલે સંબંધિત સેગમેન્ટના શૅરમાં સિલેક્ટિવ મજબૂતી જોવાઈ છે. ખાતર ઉદ્યોગના ૧૮માંથી ૧૩ શૅર વધ્યા હતા. નૅશનલ ફર્ટિલાઇઝર્સ ચાર ગણા કામકાજમાં પપ રૂપિયા નજીક નવું શિખર બનાવી અંતે છ ટકા વધીને પ૪ રૂપિયા હતો. રાષ્ટ્રીય પ્રૉફિટ-બુકિંગમાં સવા ટકો ઘટીને પ૭ રૂપિયા હતો. ફેક્ટ પ.ર ટકા, કોરોમાંડલ ઇન્ટરનૅશનલ ચાર ટકા, સ્પીક ૪.૪ ટકા, એરિસ ઍગ્રો ૧.૪ ટકા, મૅન્ગલોર કેમિકલ્સ એક ટકો, જીએસએફસી ૧.ર ટકો અને શિવા ઍગ્રો ર.૬ ટકા અપ હતા સામે નાગાજુર્નાક ફર્ટિલાઇઝર્સ, ચંબલ ફર્ટિલાઇઝર્સ, ઝુઆરી જેવા કાઉન્ટર ૧.૭ ટકાથી લઈ ૪.પ ટકા ડાઉન હતાં. જીએનએફસી જૈસે-થે હતો.
ઍગ્રો કેમિકલ્સ સેક્ટરમાં ર૩માંથી ૧૬ શૅર પ્લસમાં હતા. જ્યુબિલન્ટ ૭.૬ ટકાની તેજીમાં મોખરે હતો. કિલપેસ્ટ, ભારત રસાયણ, યુપીએલ, રાલીસ એક્સ્ોલ ક્રોપ, પીઆઇ ઇન્ડસ્ટ્રીઝ, પંજાબ કેમિકલ્સ જેવી જાતો એકથી ૩.૭ ટકા ઊંચકાઈ હતી.
ઓએનજીસી દ્વારા ડિસેમ્બર ક્વૉર્ટરમાં ૧૯૭ ટકાના વૃદ્ધિદરમાં ૪૩પર કરોડ રૂપિયાનો ચોખ્ખો નફો કર્યો છે. શૅર ગઈ કાલે ર૦પ રૂપિયાની ઇન્ટ્રા-ડે હાઈ બાદ એક ટકો ઘટીને ર૦૦ રૂપિયા રહ્યો હતો.
પેટ્રોનેટ એલએનજીમાં એલએનજી ઉપરની બેઝિક કસ્ટમ્સ પાંચ ટકાથી ઘટાડીને અઢી ટકા થતાં ભાવ ૩૯૧ રૂપિયાની ટોચે જઈ અંતે ૩.૭ ટકાની આગેકૂચમાં ૩૮૭ રૂપિયા હતો.
મારુતિ સુઝુકી દ્વારા જાન્યુઆરી મહિનામાં વેચાણ ર૭ ટકા વધીને ૧.૪૪ લાખ નંગ થયાના પગલે શૅર ગઈ કાલે ૪.૭ ટકા કે ર૭૬ રૂપિયાની તેજીમાં ૬૧૭૩ રૂપિયા નજીક બંધ હતો.
આઇસીઆઇસીઆઇ બૅન્કનો ત્રિમાસિક ચોખ્ખો નફો ૧૯ ટકા ઘટીને ર૪૪ર કરોડ રૂપિયા થયો છે. એનપીએ વધી છે. શૅર ગઈ કાલે સાડાચાર ટકા જેવા ઉછાળામાં ર૮૧ રૂપિયા નજીક બંધ હતો.
નવનીત એજ્યુકેશનનો ત્રિમાસિક ચોખ્ખો નફો ૩ર ટકાના ઘટાડે ૧ર૬૦ લાખ રૂપિયા થયો છે. ભાવ ગઈ કાલે જોકે પોણાત્રણ ટકા વધીને ૧ર૭ રૂપિયા આસપાસ બંધ રહ્યો છે.
જય કૉર્પની ચોખ્ખી ખોટ ડિસેમ્બરમાં ૩.૩ કરોડ રૂપિયાથી વધીને ૧૮ કરોડ રૂપિયા પહોંચી છે. શૅર ગઈ કાલે નીચામાં ૬૮ રૂપિયા થઈ અંતે અડધા ટકાના સુધારામાં ૭૦ રૂપિયા પ્લસ હતો.
યુકો બૅન્કની ત્રિમાસિક ખોટ ૧૪૯૭ કરોડ રૂપિયાથી ઘટીને ૪૩૭ કરોડ રૂપિયા રહી છે. શૅર જોકે એક ટકો ઘટીને ૩૪ રૂપિયા બંધ હતો! વૉલ્યુમ અઢી ગણું હતું.
જેએમ ફાઇનૅન્શિયલ ૧૦ ગણા કામકાજમાં ઉપરમાં ૭૬ રૂપિયા થઈ અંતે ૯.૪ ટકા વધીને ૭પ રૂપિયા બંધ હતો. ફેસવૅલ્યુ એક રૂપિયો છે.
કોલ્ટે-પાટીલ ડેવલપર્સ પાંચ ગણા કામકાજમાં ઉપરમાં ૧૦૯ રૂપિયા થઈ છેલ્લે બાર ટકાના જમ્પમાં ૧૦પ રૂપિયા હતો.
ઇન્ડિયા સિમેન્ટ્સ સરેરાશ કરતાં છ ગણા વૉલ્યુમમાં ઉપરમાં ૧૬ર રૂપિયા વટાવી અંતે ૯.૪ ટકાની મજબૂતીમાં ૧પ૯ રૂપિયા હતો.
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.